หุ้นสหรัฐฯปิดในแดนลบ
ตลาดหุ้นสหรัฐปิดลบพอประมาณ หลังกังวัลปัญหาหนี้ของประเทศและยุโรป ขณะที่ราคาน้ำมันตลาดนิวยอร์กดิ่งลงแรงกว่า 2 ดอลลาร์
15 ก.ค. 2554

ตลาดหุ้นสหรัฐปิดลบพอประมาณ หลังกังวัลปัญหาหนี้ของประเทศและยุโรป ขณะที่ราคาน้ำมันตลาดนิวยอร์กดิ่งลงแรงกว่า 2 ดอลลาร์
ตลาดหุ้นสหรัฐฯวานนี้(14 ก.ค.) ปิดลบพอประมาณ หลังความกังวลต่อความเป็นไปได้ที่อเมริกาอาจผิดนัดชำระหนี้บดบังข่าวดีเกี่ยวกับข้อมูลบวกทางเศรษฐกิจ       ดัชนีหุ้นดาวโจนส์ ลดลง 54.95 จุด (0.44 เปอร์เซ็นต์) ปิดที่ 12,493.66 จุด แนสแดค ลดลง 31.83 จุด (1.14 เปอร์เซ็นต์) ปิดที่ 2,765.09 จุด เอสแอนด์พี ลดลง 8.87 จุด (0.67 เปอร์เซ็นต์) ปิดที่ 1,308.85 จุด  ขณะที่ราคาน้ำมันตลาดนิวยอร์กดิ่งลงแรงกว่า 2 ดอลลาร์ท่ามกลางความกังวลต่อวิกฤตหนี้ที่ลุกลามในยูโรโซนที่อาจกระทบต่ออุปสงค์พลังงานโลก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 2.36 ดอลลาร์ ปิดที่ 95.69 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน ลดลง 46 เซนต์ ปิดที่ 118.32 ดอลลาร์ต่อบาร์เรล